Document ID: /roh_data/filtered/fineweb-2-filterrobots_roh.jsonl.gz/38321

En la 12avla runda da campiunadi ha Turitg pers a Thun cun 1:5, quai suenter che Armando Sadiku veva anc manà en la 17avla minuta il FCZ cun 1:0 en avantatg.
FCB gudogna 3 puncts en il Vallais
Puspè pudì augmentar l’avantatg a la testa da la tabella ha il FC Basilea. L’equipa d’Urs Fischer ha gudagnà a Sion cun 2:0. Procurà per decisiun ha il giugader naziunal da l’Austria, Marc Janko, cun ses dus gols en la 5avel ed 89avla minuta.
Trumpada per il Son Gagl a Lugano
Cunter il FC Lugano na chatta Son Gagl nagin recept, e perdan cleramain cun 1:3. Entant ch’ils attatgaders da la Svizra Orientala han mussà ina prestaziun fitg flaivla, ha tar ils Luganes cunzunt Mattia Bottani persvadì. Bottani ha sajettà il 1:0, e dà il pass decisiv al 2:0.
RR novitads 18.00